**Transkript izjave potpredsjednika Vlade i ministra za informaciono društvo i telekomunikacije Vujice Lazovića povodom učešća na konferenciji „Bečki ekonomski razgovori- upoznajte Crnu Goru“**

Beč, 07.10.2013.godine

Shvatajući da, ukoliko želite da imate investitore iz neke zemlje, morate da ih upoznate sa konkretnim projektima i uslovima odnosno ekonomskim ambijentom koji Crna Gora ima, mi smo danas u okviru bečkih ekonomskih razgovora upoznali investitore iz Austrije sa konkretnim projektima iz oblasti turizma, energetike i poljoprivrede. Dakle, zajedno sa mnom bili su ministar ekonomije i ministar turizma, i bili smo u prilici da osjetimo i sami interesovanje austrijskih investitora i njihovu zainteresovanost za konkretne projekte, a to je potvrđeno i na našem sastanku u Privrednoj komori Austrije, gdje su iskazali interesovanja da već uskoro delegacija preduzetnika iz Austrije posjeti Crnu Goru, i da u direktnim razgovorima budemo u prilici da prezentujemo te projekte.

Izuzetno smo zainteresovani za što je moguće više investitora iz Austrije, zato što je struktura austrijske ekonomije dosta slična strukturi ekonomije kakvu bi Crna Gora trebala da ima. Austrija je isto tako mala zemlja, a imaju izuzetno značajne ekonomske parametre, a činjenica da su jedna od izuzetno razvijenih zemalja nam daje dodatni motiv da nastavimo saradnju po tom pitanju.